Andrej Kiviljov

Andrej Kiviljov (russisk Андрей Кивилёв) (født 20. september 1973 i Taldykorgan, Kasakhstan, død 12. mars 2003 i Saint-Étienne) var en kasakhstansk landeveissyklist.

Kiviljov ble proff i 1998 i franske Festina. Sin beste sesong hadde han i Cofidis i 2001 da han vant etapperittet Route du Sud og en etappe i Dauphiné Libéré. Under Tour de France 2001 endte han på fjerdeplass sammenlagt etter å ha vært med i et 14-mannsbrudd som kom i mål over 35 minutter foran hovedfeltet. 

To år senere, i mars 2003 styrtet han på andre etappe under Paris-Nice og døde senere av skadene. Rittet vant hans venn og landsmann Aleksandr Vinokurov, som dediserte seieren til Kiviljov.

Etter denne styrten ble det innført hjelmpåbud innen proffsykling.

 Referanser 

 Eksterne lenker 


Kategori:Kasakhstanske syklister
Kategori:Deltakere for Kasakhstan under Sommer-OL 1996
Kategori:Syklister under Sommer-OL 1996
Kategori:Deltakere for Kasakhstan under Sommer-OL 2000
Kategori:Syklister under Sommer-OL 2000
Kategori:Dødsulykker i sykling
Kategori:Personer fra Almaty oblast
Kategori:Fødsler i 1973
Kategori:Dødsfall i 2003